EP ปิดจ๊อบขายหุ้นกู้ 1.15 พันลบ. ลุยลงทุนใน-ต่างประเทศ ดันรายได้ปีนี้โต 50%
EP ปิดจ๊อบขายหุ้นกู้ 1.15 พันลบ. ลุยแผนขยายลงทุนโครงการโรงไฟฟ้าทดแทนใน-ต่างประเทศ มั่นใจดันรายได้ปีนี้โตเข้าเป้ากว่า 50% รอลุ้นผลคัดเลือกขายไฟ “กกพ.” ต้นเดือนนี้
EP ปิดจ๊อบขายหุ้นกู้ 1.15 พันลบ. ลุยแผนขยายลงทุนโครงการโรงไฟฟ้าทดแทนใน-ต่างประเทศ มั่นใจดันรายได้ปีนี้โตเข้าเป้ากว่า 50%
4 เม.ย. 2566

นายยุทธ ชินสุภัคกุล ประธานกรรมการบริหาร บริษัท อีสเทอร์น พาวเวอร์ กรุ๊ป จำกัด (มหาชน) หรือ EP เปิดเผยว่าผลการเสนอขายหุ้นกู้ วงเงินไม่เกิน 1.15 พันล้านบาท อายุ 2 ปี 6 เดือน อัตราผลตอบแทน 5.75 % ต่อปี จ่ายดอกเบี้ยทุก 3 เดือน เสนอขายให้แก่ผู้ลงทุนสถาบันและ/หรือ ผู้ลงทุนรายใหญ่ เมื่อวันที่ 27-29 มีนาคม 2566 ปรากฏว่า สามารถระดมทุนได้ตามเป้าหมายที่วางไว้ ซึ่งได้รับความสนใจจากผู้ลงทุนอย่างดีเยี่ยม เนื่องจากผู้ลงทุนมีความเชื่อมั่นศักยภาพของบริษัทฯ และแผนการลงทุนในโครงการพลังงานไฟฟ้าหมุนเวียนทั้งในและต่างประเทศในอนาคต
“บริษัทฯประสบความสำเร็จในการระดมทุนครั้งนี้ จะทำให้มีศักยภาพเพิ่มขึ้น โดยพร้อมที่จะนำเงินที่ได้รับไปใช้ลงทุนต่อยอดธุรกิจให้ตรงตามวัตถุประสงค์ทุกประการ โดยเฉพาะการลงทุนในโครงการก่อสร้างโรงไฟฟ้าพลังงานแสงอาทิตย์ ตามโครงการจัดหาพลังงานหมุนเวียนในรูปแบบ Feed-in Tariff (FiT) ปี 2565 – 2573 หรือไฟฟ้าพลังงานสะอาดที่ออกโดยคณะกรรมการกำกับกิจการพลังงาน หรือ กกพ.ซึ่งรอประกาศผลคัดเลือกอย่างเป็นทางการในต้นเดือนเมษายนนี้”